**Ministru kabineta noteikumu projekta „Grozījumi Ministru kabineta 2008.** **gada 21.** **jūlija noteikumos Nr.** **576 „Noteikumi par darbības programmas „Infrastruktūra un pakalpojumi” papildinājuma 3.2.2.1.1. apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases pirmo kārtu”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk – MK) noteikumu projektu „Grozījumi Ministru kabineta 2008. gada 21. jūlija noteikumos Nr. 576 „Noteikumi par darbības programmas „Infrastruktūra un pakalpojumi” papildinājuma 3.2.2.1.1. apakšaktivitāti „Informācijas sistēmu un elektronisko pakalpojumu attīstība” projektu iesniegumu atlases pirmo kārtu””(turpmāk – noteikumu projekts) Vides aizsardzības un reģionālās attīstības ministrija (turpmāk – VARAM) izstrādājusi saskaņā ar Eiropas Savienības struktūrfondu un Kohēzijas fonda vadības likuma 18. panta 10. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1)Ekonomikas ministrija atbilstoši Būvniecības likuma 4. pantam un MK 2010. gada 23. marta noteikumiem Nr. 271 „Ekonomikas ministrijas nolikums” ir par būvniecības nozari atbildīgā ministrija un 3.2.2.1.1. apakšaktivitātes „Informācijas sistēmu un elektronisko pakalpojumu attīstība” (turpmāk – 3.2.2.1.1. apakšaktivitāte) ietvaros īsteno projektu „Būvniecības informācijas sistēmas izstrāde” (3DP/3.2.2.1.1/08/IPIA/IUMEPLS/004) (turpmāk – Projekts), kura rezultātā tiek izstrādāta valsts nozīmes Būvniecības informācijas sistēma (turpmāk – Sistēma), nodrošinot MK 2006. gada 5. decembra noteikumu Nr. 983 „Būvniecības informācijas sistēmas noteikumi” prasību izpildi. Sistēmas izstrādes mērķis ir būvniecības pārvaldes un kontroles institūciju un būvniecības dalībnieku darba atvieglošana, nodrošinot vienkāršāku būvniecības sfēras dokumentu apriti no ieceres līdz nodošanai ekspluatācijā, visas būvniecībā iesaistītās puses nodrošināt ar tām nepieciešamo ar būvniecību saistīto informāciju un vienotu pieeju lēmumu pieņemšanai visās pašvaldībās, panākt būvniecības procesa „caurspīdīgumu”, lai nodrošinātu operatīvas kontroles un uzraudzības iespējas ar mērķi samazināt pārkāpumu skaitu būvniecībā. Projekta īstenošanas termiņš ir 2014. gada 6.jūlijs.  Saeima 2013. gada 9. jūlijā pieņēma likumprojektu „Būvniecības likums” trešajā lasījumā, kas 30. jūlijā publicēts „Latvijas Vēstnesī” un kura spēkā stāšanās ir noteikta ar 2014. gada 1. oktobri.  Ekonomikas ministrija ir konstatējusi, ka Sistēmas pielāgošana jaunā Būvniecības likuma prasībām ir saistīta ar būtiskām izmaiņām Sistēmā, kas pārsniedz Sistēmas ikdienas uzturēšanas apjomu, kurš būtu saistīts ar izmaiņām datu apmaiņu saskarnēs vai likumdošanas procesa izmaiņām atsevišķos normatīvajos aktos. Atšķirībā no ikdienas Sistēmas uzturēšanas, šajā gadījumā uz jaunā Būvniecības likuma pamata no jauna tiks izdots viss būvniecības regulējums, tas ir, kopā 20 MK noteikumi un 29 būvnormatīvi. Tādējādi Sistēmas pielāgošana šajā gadījumā nav iespējama ikdienas uzturēšanas ietvaros, bet to ir iespējams veikt, papildinot Projektu ar jaunām darbībām un pagarinot tā īstenošanas termiņu, pamatojoties uz Ministru kabineta 2007.gada 26.jūnija noteikumu Nr.419 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” 25.2 7.apakšpunktā noteikto.  Pamatā būvniecības procesa administrēšanā izmantotie dokumenti nemainīsies, bet mainīsies dokumentu formu veidlapas, mainīsies principiālā biznesa procesa shēma, kur divi dokumenti (plānošanas un arhitektūras uzdevums un būvatļauja) būs apvienoti vienā (būvatļauja ar nosacījumiem). Līdz ar to arī mainīsies dokumentu saskaņošana un iesniegšana, un iesaistīto personu loma, ieskaitot elektroniskos pakalpojumos. Tāpat jaunais Būvniecības likums paredz Sistēmas lietošanu ne tikai pašvaldību būvvaldēm (atbilstoši esošajam Projektam), bet arī citām institūcijām, kuras pilda būvvaldes funkcijas. Attiecīgi jāveido specifiska funkcionalitāte atbilstoši katras institūcijas lomai katrā no iespējamiem būvniecības procesiem atbilstoši būvju grupām, kas tiks definētas jaunajos normatīvajos aktos.  Detalizēta prasību analīze ir paredzēta kā Sistēmas pielāgošanas jaunajam Būvniecības likumam darbs Sistēmas tehniskās specifikācijas sastādīšanas ietvaros.  Kopējais novērtētais budžets Sistēmas izstrādes turpināšanai ir 889 294,88 *euro*.  Papildu darbības ir būtiski nepieciešamas projekta mērķa sasniegšanai, ņemot vērā, ka projekta mērķis ir būvniecībā iesaistīto pušu darba atvieglošana, nodrošinot vienkāršāku būvniecības sfēras dokumentu apriti. Neveicot papildu darbības, lai Sistēmu pielāgotu jaunajam Būvniecības likumam, netiks nodrošināta Projekta mērķa sasniegšana.  VARAM informē, ka noteikumu projekts paredz no 3.2.2.1.1.apakšaktivitātes nesadalītā finansējuma Projektam novirzīt finansējumu 889 294,88 *euro* apmērā papildu darbību īstenošanai. Noteikumu projektā Projekta jaunais finansējums tiek norādīts, ievērojot, ka Projekta kopējās attiecināmās izmaksas ir samazinātas, ņemot vērā Projekta ietvaros neatbilstoši veiktos izdevumus 37 265,65 *euro* apmērā un soda naudu 29 590,90 *euro* apmērā, kas tika piemērota Sistēmas izstrādātājam.  Eiropas Savienības fondu koalīcijas darba grupas 2014. gada 19. februāra sēdē tika atbalstīta iepriekšminētā finansējuma pārdale 3.2.2.1.1. apakšaktivitātes ietvaros.  Projekta ietvaros jau pašlaik izstrādātās Sistēmas komponentes tiks papildinātas, nevis nomainītas, jo jaunais regulējums paredz iespēju turpināt būvniecības procesu, kas jau ir iesākts pēc esošā regulējuma, kā arī pēc pašvaldības būvvalžu izvēles radīs iespēju Sistēmā atbilstoši uzglabāt jau esošās un vēsturiskās būvniecības lietas un veikt uzraudzību un kontroli atbilstoši pašlaik būvniecības stadijā esošiem vai ekspluatācijā nodotiem objektiem.  2)Labklājības ministrija (turpmāk – LM) 3.2.2.1.1.apakšaktivitātes pirmās kārtas ietvaros īsteno projektu Nr. 3DP/3.2.2.1.1./09/IPIA/IUMEPLS/023 „Sociālās politikas monitoringa sistēmas pilnveide – SPP vienotās informācijas sistēmas izstrāde, ieviešana un e-pakalpojumu attīstīšana” un otrās kārtas ietvaros - projektu Nr.3DP/3.2.2.1.1/12/IPIA/CFLA/001 "Vienotās Labklājības informācijas sistēmas (LabIS), nozares centralizēto funkciju informācijas sistēmu un centralizētas IKT infrastruktūras attīstība".  Starpmoduļa izstrādei datu apmaiņai starp pašvaldību sistēmām un nozares informācijas sistēmām (LM Sociālās politikas monitoringa sistēma, Valsts sociālās apdrošināšanas aģentūras Informācijas servisa sistēma, Nodarbinātības valsts aģentūras Bezdarbnieku uzskaites un reģistrēto vakanču informācijas sistēma un Veselības un darbspēju ekspertīzes ārstu valsts komisijas Invaliditātes informācijas sistēma) finansējums tiek piesaistīts no abu projektu budžetiem. Projektā 3DP/3.2.2.1.1./09/IPIA/IUMEPLS/023 „Sociālās politikas monitoringa sistēmas pilnveide – SPP vienotās informācijas sistēmas izstrāde, ieviešana un e-pakalpojumu attīstīšana” aktivitātes „Pašvaldību sociālo dienestu informācijas sistēmu un sistēmas SPOLIS datu apmaiņas risinājuma izstrāde” ietvaros tiek plānots izstrādāt pašvaldību datu nodošanu Labklājības ministrijai uz sistēmu SPOLIS, savukārt projektā Nr.3DP/3.2.2.1.1/12/IPIA/CFLA/001 „Vienotās Labklājības informācijas sistēmas (LabIS), nozares centralizēto funkciju informācijas sistēmu un centralizētas IKT infrastruktūras attīstība" aktivitātes „VSAA IS uzlabojumu un e-pakalpojumu izstrāde” apakšaktivitāti „Datu apmaiņa ar pašvaldībām” ietvaros ir paredzēta labklājības nozares datu nodošana pašvaldībām. LM projektu īstenošanas procesā ir secinājusi, ka apvienojot abu projektu iepriekšminētās aktivitātes vienā, tiktu optimizēts abu projektu ieviešanas process – samazināts iepirkumu skaits no četriem uz diviem, kā arī optimizēta līgumu uzraudzība. Jaunā apvienotā aktivitāte „Labklājības nozares datu apmaiņa ar pašvaldībām” projektā 3DP/3.2.2.1.1./09/IPIA/IUMEPLS/023 „Sociālās politikas monitoringa sistēmas pilnveide – SPP vienotās informācijas sistēmas izstrāde, ieviešana un e-pakalpojumu attīstīšana” nodrošinās kvalitatīvu informācijas tehnoloģiju risinājumu, jo izstrādes, testēšanas un ieviešanas process tiks organizēts ar vienu izpildītāju katrai pašvaldību informācijas sistēmai.  Apvienojot abu projektu finansējumu datu apmaiņas risinājuma izstrādei, tiks nodrošināta līdzekļu lietderīga un efektīva izmantošana projektu mērķu un noteikto rezultātu sasniegšanai  Ņemot vērā iepriekšminēto, noteikumu projekts paredz no 3.2.2.1.1.apakšaktivitātes otrās kārtas projekta Nr.3DP/3.2.2.1.1/12/IPIA/CFLA/001/001 „Vienotās Labklājības informācijas sistēmas (LabIS), nozares centralizēto funkciju informācijas sistēmu un centralizētas IKT infrastruktūras attīstība" pārcelt aktivitātes „VSAA IS uzlabojumu un e-pakalpojumu izstrāde” apakšaktivitāti „Datu apmaiņa ar pašvaldībām” un tai paredzēto finansējumu 251 683 *euro* apmērā uz pirmās kārtas projektu 3DP/3.2.2.1.1./09/IPIA/IUMEPLS/023 „Sociālās politikas monitoringa sistēmas pilnveide – SPP vienotās informācijas sistēmas izstrāde, ieviešana un e-pakalpojumu attīstīšana”.  3)Noteikumu projekts paredz precizēt atsevišķu projektu attiecināmo izmaksu apmēru (noteikumu projekta 4.-9.punkts un 12.-18.punkts) atbilstoši Eiropas Savienības struktūrfondu un Kohēzijas fonda vadības informācijas sistēmā norādītajai informācijai, ņemot vērā projektu ietvaros radušos ietaupījumu vai neatbilstoši veiktos izdevumus.  4)Vienlaikus ar noteikumu projektu VARAM plāno virzīt grozījumus darbības programmas „Infrastruktūra un pakalpojumi” papildinājumā un grozījumus 2010. gada 10. augusta noteikumos Nr. 766 „Noteikumi par darbības programmas „Infrastruktūra un pakalpojumi” papildinājuma 3.2.2.1.1. apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases otro, trešo, ceturto un piekto kārtu””. Iepriekšminētie grozījumi paredz finansējumu 1 856 670 euro apmērā novirzīt no darbības programmas „Infrastruktūra un pakalpojumi” papildinājuma 3.2.2.1.2. apakšaktivitātes „Izglītības iestāžu informatizācija” uz 3.2.2.1.1. apakšaktivitāti, lai nodrošinātu Koalīcijas darba grupas par Eiropas Savienības fondu jautājumiem 2014. gada 19. marta sanāksmes lēmuma izpildi. Ņemot vērā iepriekšminēto, noteikumu projekts paredz precizēt 3.2.2.1.1.apakšaktivitātes kopējo finansējuma apmēru, kas ir norādīts MK 2008. gada 21. jūlija noteikumos Nr. 576 „Noteikumi par darbības programmas „Infrastruktūra un pakalpojumi” papildinājuma 3.2.2.1.1. apakšaktivitāti „Informācijas sistēmu un elektronisko pakalpojumu attīstība” (turpmāk – noteikumi Nr.576). |
| 3. | Projekta izstrādē iesaistītās institūcijas | Nav |
| 4. | Cita informācija | Sabiedrības līdzdalība noteikumu projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saskaņā ar MK noteikumu Nr. 576 4.punktu 3.2.2.1.1. apakšaktivitātes mērķa grupa ir pārvaldes iestādes, pilnvarotās personas valsts pārvaldes uzdevumu veikšanai un citi informācijas sistēmu un elektronisko pakalpojumu lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Ar noteikumu projektu vienlaicīgi tiek plānots virzīt grozījumus darbības programmas „Infrastruktūra un pakalpojumi” papildinājumā un grozījumus 2010. gada 10. augusta noteikumos Nr. 766 „Noteikumi par darbības programmas „Infrastruktūra un pakalpojumi” papildinājuma 3.2.2.1.1. apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases otro, trešo, ceturto un piekto kārtu””, kā arī grozījumus 2008. gada 5. augusta noteikumos Nr. 649 „Noteikumi par darbības programmas “Infrastruktūra un pakalpojumi” papildinājuma 3.2.2.1.2. apakšaktivitāti “Izglītības iestāžu informatizācija””. |
| 2. | Atbildīgā institūcija | VARAM, Izglītības un zinātnes ministrija |
| 3. | Cita informācija | Nav |

*Anotācijas III, V – VII sadaļa – projekts šīs jomas neskar.*

Iesniedzējs:

vides aizsardzības un

reģionālās attīstības ministrs R.Naudiņš

Vīza:

valsts sekretārs G.Puķītis

14.05.2014. 09:11

Ieva Briņķe

66016716; ieva.brinke@varam.gov.lv